Тынымбай Төлепбайұлы Қарин

Тынымбай Төлепбайұлы Қарин (1941, Ақтөбе облысы, Байғанин ауданы, Жарқамыс ауылы) — қаламгер, Қазақстан жазушылар одағының мүшесі.

 Өмірбаяны 
1965 жылы Жамбыл Технологиялық институтын бітірген, мамандығы инженер-технолог. Еңбек жолын 1966 жылы Ақтөбедегі Одақтық астық қабылдау мекемесінен бастап, мамандығы бойынша жұмыс жолын үзбей Ақтөбе, Жамбыл, Шымкент облыстарында астық өндіру саласында қызмет етіп келді. 1980 жылдан зейнетке шыққанша Ақтөбе ауыл шаруашылық машина жасау заводында инженер болып  істеді.

Өндірісте жұмыс істеп жүріп шығармашылықпен де әуестеніп жүрді. 1978 жылы «Арман қанатында» атты жас жазушылар жинағында «Ымырт» деген әңгімесі басылды. Одан басқа аудандық, облыстық, республикалық әдеби газеттерде шығармалары басылып жүрді.

Әңгімелер жинағы «Өмір сыры», «Қанағат».

Романдар «Шырғалаң», «Ғасыр үні», «Ұлы сезім».

 Отбасы 
Жұбайы - Несіпкүл Бадаубекқызы Қарина. 

Балалары -  Шоқан (1971 туған), Бектұрған (1973 туған, дәрігер), Ерлан (1976 туған), Айнаш (1978 туған). 

Ұлы Ерлан Қарин - Қазақстан Республикасының Мемлекеттік кеңесшісі.  

Құдасы - қаламгер Дидахмет Әшімханұлы.  
Санат:Қазақстан жазушылар одағы мүшелері
Санат:Байғанин ауданында туғандар
Санат:Қазақстан жазушылары